CELEX: 32016D2058
Language: lt
Date: 1479859200000
Title: 2016 m. lapkričio 23 d. Komisijos įgyvendinimo sprendimas (ES, Euratomas) 2016/2058, kuriuo iš dalies keičiamas Įgyvendinimo sprendimas 2011/777/ES, Euratomas, kuriuo Rumunijai leidžiama naudoti tam tikrus apytikrius apskaičiavimus PVM nuosavų išteklių bazei apskaičiuoti (pranešta dokumentu Nr. C(2016) 7397)

25.11.2016   
            
            
               LT
            
            
               Europos Sąjungos oficialusis leidinys
            
            
               L 319/38
            
         KOMISIJOS ĮGYVENDINIMO SPRENDIMAS (ES, Euratomas) 2016/2058
   2016 m. lapkričio 23 d.
   kuriuo iš dalies keičiamas Įgyvendinimo sprendimas 2011/777/ES, Euratomas, kuriuo Rumunijai leidžiama naudoti tam tikrus apytikrius apskaičiavimus PVM nuosavų išteklių bazei apskaičiuoti
   
      
         (pranešta dokumentu Nr. C(2016) 7397)
      
   
   (Tekstas autentiškas tik prancūzų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 1989 m. gegužės 29 d. Tarybos reglamentą (EEB, Euratomas) Nr. 1553/89 dėl galutinių vienodų nuosavų išteklių, kaupiamų iš pridėtinės vertės mokesčio (1), surinkimo priemonių, ypač į jo 6 straipsnio 3 dalies antrą įtrauką,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               pagal Tarybos direktyvos 2006/112/EB (2) 390b straipsnį Rumunija, laikydamasi jos įstojimo dieną joje taikytų sąlygų, gali ir toliau neapmokestinti X priedo B dalies 10 punkte nurodytų sandorių, kol tokie patys sandoriai neapmokestinami nors vienoje iš valstybių narių, kurios 2006 m. gruodžio 31 d. buvo Bendrijos narės; į šiuos sandorius būtina atsižvelgti nustatant PVM nuosavų išteklių bazę;
            
         
               (2)
            
            
               Komisijos įgyvendinimo sprendimu 2011/777/ES, Euratomas (3) Rumunijai suteiktas leidimas taikyti apytikrius apskaičiavimus sandoriams, nurodytiems Direktyvos 2006/112/EB X priedo B dalies 10 punkte;
            
         
               (3)
            
            
               2016 m. balandžio 13 d. raštu (4) Rumunija paprašė leidimo apskaičiuojant PVM nuosavų išteklių bazę taikyti fiksuotą tarpinės bazės procentinę dalį sandoriams, nurodytiems X priedo B dalies 10 punkte. Rumunija pateikė duomenų, kad praeityje procentinė dalis laikui bėgant išlikdavo stabili. Todėl Rumunijai turėtų būti leista apskaičiuoti PVM nuosavų išteklių bazę taikant fiksuotą procentinę dalį, kaip prašoma jos rašte;
            
         
               (4)
            
            
               siekiant skaidrumo ir teisinio tikrumo, tikslinga nustatyti leidimų taikymo trukmę;
            
         
               (5)
            
            
               todėl tikslinga atitinkamai iš dalies pakeisti Įgyvendinimo sprendimą 2011/777/ES, Euratomas,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimas 2011/777/ES, Euratomas iš dalies keičiamas taip:
   
               1)
            
            
               įterpiamas 1a straipsnis:
               „1a straipsnis
               Nukrypstant nuo šio sprendimo 1 straipsnio, apskaičiuojant PVM nuosavų išteklių bazę nuo 2016 m. sausio 1 d. iki 2020 m. gruodžio 31 d., Rumunijai leidžiama taikyti 0,15 % tarpinę bazę sandoriams, nurodytiems Direktyvos 2006/112/EB X priedo B dalies 10 punkte (keleivių vežimas)“;
            
         
               2)
            
            
               2 straipsnis pakeičiamas taip:
               „2 straipsnis
               Šis sprendimas taikomas nuo 2011 m. sausio 1 d. iki 2020 m. gruodžio 31 d.“
            
         2 straipsnis
   Šis sprendimas skirtas Rumunijai.
   
      Priimta Briuselyje 2016 m. lapkričio 23 d.
      
         
            Komisijos vardu
         
         Kristalina GEORGIEVA
         
            Pirmininko pavaduotoja
         
      
   
   
      (1)  OL L 155, 1989 6 7, p. 9.
   
      (2)  2006 m. lapkričio 28 d. Tarybos direktyva 2006/112/EB dėl pridėtinės vertės mokesčio bendros sistemos (OL L 347, 2006 12 11, p. 1).
   
      (3)  2011 m. lapkričio 28 d. Komisijos įgyvendinimo sprendimas 2011/777/ES, Euratomas, kuriuo Rumunijai leidžiama naudoti tam tikrus apytikrius apskaičiavimus PVM nuosavų išteklių bazei apskaičiuoti (OL L 317, 2011 11 30, p. 36).
   
      (4)  Ares(2016) 1748164.